**RAPORT PRIVIND SITUAŢIA HIDROMETEOROLOGICĂ ŞI A CALITAŢII MEDIULUI**

**în intervalul 28.06.2018, ora 08.00 – 29.06.2018, ora 08.00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 29.06.2018, ora 07.00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 28.06.2018, ora 14.45, o **AVERTIZARE HIDROLOGICĂ – COD GALBEN / COD PORTOCALIU**, valabilă în intervalul *28.06.2018 ora 15:00 – 01.07.2018 ora 24:00*, vizând scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice: *Tisa, Vişeu, Iza, Tur, Lăpuş, Someşul Mare, Mureş, Drincea, Desnăţui, Jiu, Olt, Cӑlmӑţui, Vedea, Argeş, Ialomiţa, Siret, Prut şi râurile din Dobrogea*, cu posibile depăşiri ale **COTELOR DE APĂRARE**, în care se precizează următoarele:

**- COD GALBEN:**

,,*În intervalul 28.06.2018 ora 15:00 – 01.07.2018 ora 24:00 pe râurile din bazinele hidrografice: Vişeu, Iza, Tur, Lăpuş (judeţele Maramureş şi Satu Mare), Someşul Mare – (judeţul Bistriţa Năsăud), Mureş – bazin superior şi afluenţi amonte confluenţă Comlod (judeţele Harghita şi Mureş), Târnava Mică – bazin superior şi afluenţi bazin mijlociu, Târnava Mare – bazin superior şi afluenţi bazin mijlociu (judeţele Harghita, Mureş şi Sibiu), Drincea, Desnăţui (judeţele Mehedinţi şi Dolj), afluenţii Jiului aferenţi sectorului aval S.H. Sadu – amonte S.H. Podari (judetele Gorj, Mehedinţi şi Dolj), Olt – bazin superior şi afluenţi bazin mijlociu şi inferior (judeţele Harghita, Covasna, Braşov, Sibiu, Argeş, Vâlcea, Gorj, Dolj şi Olt), Călmăţui (judeţele Olt şi Teleorman), Vedea (judeţele Argeş, Olt şi Teleorman), Argeş – bazin superior şi afluenţi bazin mijlociu şi inferior (judeţele Argeş, Dâmboviţa, Giurgiu, Teleorman şi Ilfov), Ialomiţa (judeţele Dâmboviţa, Prahova şi Ialomiţa), Cӑlmӑţui (judeţele Buzӑu şi Brӑila), Buzău (judeţele Braşov, Covasna, Buzău şi Brăila), Putna (judeţul Vrancea), Rm. Sărat (judeţele Vrancea şi Buzău), Suceava, Moldova, Bistriţa (judeţele Suceava, Neamţ şi Harghita), Trotuş (judeţele Harghita, Neamţ, Bacӑu şi Covasna), Bârlad (judeţele Iaşi, Neamţ, Bacӑu, Vaslui, Vrancea şi Galaţi), Siret – afluenţii mici aferenţi sectorului aval Ac. Galbeni (judeţele Bacău, Vrancea şi Galaţi), Jijia – bazin superior şi afluenţi bazin mijlociu şi inferior (judeţele Botoşani şi Iaşi), Prut – afluenţii aferenţi sectorului aval S. H. Drânceni (judeţele Vaslui şi Galaţi) şi pe râurile din Dobrogea (judeţele Constanţa şi Tulcea).*

*În intervalul 29.06.2018 ora 18:00 – 01.07.2018 ora 24:00 pe râurile din bazinele hidrografice: Tisa – sector intrare în ţarӑ (judeţul Maramureş), Siret – sector amonte Ac. Călimăneşti (judeţele Suceava, Botoşani, Iaşi, Neamţ, Bacău şi Vrancea), Prut – sector amonte Ac. Stânca Costeşti (judeţul Botoşani).*”

**- COD PORTOCALIU:**

,,*În intervalul 28.06.2018 ora 15:00 – 30.06.2018 ora 18:00 pe râurile din bazinele hidrografice: Olt – bazin superior şi afluenţi aferenţi sectorului amonte S.H. Făgăraş (judeţele Harghita, Covasna şi Braşov), Teleajen (judeţul Prahova), Buzău – bazin superior şi afluenţi bazin mijlociu (judeţele: Braşov, Covasna şi Buzău), Putna (judeţul Vrancea), Rm. Sărat (judeţele Vrancea şi Buzău), Trotuş – bazin superior şi afluenţi bazin mijlociu şi inferior (judeţele Harghita, Neamţ, Bacӑu şi Covasna), Bârlad – bazin superior şi afluenţi aferenţi sectorului aval S.H. Bârlad (judeţele Iaşi, Neamţ, Bacӑu, Vaslui, Vrancea şi Galaţi), Siret – afluenţii mici aferenţi sectorului aval S.H. Adjudul Vechi (judeţele Vrancea şi Galaţi) şi pe râurile din Dobrogea (judeţele Constanţa şi Tulcea).*

*În intervalul 28.06.2018 ora 20:00 – 30.06.2018 ora 18:00 pe râurile din bazinele hidrografice: afluenţii Oltului aferenţi sectorului aval confluenţӑ Lotru - amonte Ac. Drӑgӑşani (judeţele Vâlcea, Argeş şi Olt), Olteţ – bazin superior (judeţele Gorj şi Vâlcea), Argeş – bazin superior, Dâmboviţa – bazin superior (judeţele Argeş şi Dâmboviţa), Ialomiţa – bazin superior şi afluenţi bazin mijlociu, Prahova (judeţele Dâmboviţa, Prahova şi Ialomiţa).*

*În intervalul 29.06.2018 ora 16:00 – 30.06.2018 ora 18:00 pe râurile din bazinele hidrografice: Suceava – bazin superior şi afluenţi bazin mijlociu şi inferior, Moldova – bazin superior şi afluenţi bazin mijlociu şi inferior, Bistriţa – bazin superior şi afluenţi bazin mijlociu şi inferior (judeţele Suceava, Neamţ şi Harghita).*”

Această **AVERTIZARE HIDROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SATU MARE, SIBIU, SUCEAVA, TELEORMAN, TULCEA, VASLUI, VÂLCEA şi VRANCEA (32 prefecturi)– COD GALBEN*;

*- ARGEŞ, BACĂU, BRAŞOV, BUZĂU, CONSTANŢA, COVASNA, DÂMBOVIŢA, GALAŢI, GORJ, HARGHITA, IALOMIŢA, IAŞI, NEAMŢ, OLT, PRAHOVA, SUCEAVA, TULCEA, VASLUI, VÂLCEA şi VRANCEA (20 prefecturi)-COD PORTOCALIU.*

**RÂURI**

**Debitele au fost în creştere** datorită precipitaţiilor căzute în interval şi propagării, exceptând râurile din bazinele hidrografice: Someșul Mic, Arieș, Bârzava, Moravița, Caraș, Trotuș, râul Prut, bazinele superioare ale râurilor: Crasna, Barcău, Crișul Repede, Crișul Negru, Crișul Alb, Timiș, Nera, Putna, bazinele inferioare ale Mureșului, Bârladului și râurile din Dobrogea unde au fost, în general, în scădere.

În interval s-au situat peste:

- **COTELE DE INUNDAȚIE** râurile la stațiile hidrometrice: Dofteana- Dofteana (250+40), jud. BC, Putna- Mirceşti (500+48), jud. VN, Sitna- Todireni (350+80), jud. BT și Vămăşoaia- Iaşi (140+30), jud. IS;

- **COTELE DE ATENȚIE** râurile la stațiile hidrometrice: Trotuş- Lunca de Sus (80+10), jud. HR, Tecucel- Tecuci (360+82), jud. GL, Tutova- Rădeni (250+15), jud. VS, Ciric- Iaşi (170+4), jud. IS, Râul Negru- Lemnia (300+13), jud. CV, Topolog- Saraiu (300+60), jud. CT și Casimcea- Cheia (150+110), jud. CT.

Se situează peste:

- **COTELE DE ATENȚIE** râurile la stațiile hidrometrice: Miletin- Şipote (150+15), jud. IS, Sitna- Todireni (250+53), jud. BT și Topolog- Saraiu (300+26), jud. CT.

În interval a fost emisă o **ATENŢIONARE HIDROLOGICĂ** și o **AVERTIZARE HIDROLOGICĂ** pentru fenomene imediate.

Este în vigoare **AVERTIZAREA HIDROLOGICĂ** nr. 40 din 28.06.2018.

**Debitele vor fi, în general, în creştere** datorită precipitaţiilor prognozate şi propagării, exceptând cursul mijlociu și inferior al Prutului și cursurile inferioare ale râurilor: Barcău, Crișul Repede, Crișul Negru, Crișul Alb, Mureș, Bârzava, Caraș, Nera și Cerna unde vor fi în scădere.

Sunt posibile scurgeri importante pe versanţi, torenţi, pâraie, viituri rapide cu posibile efecte de inundaţii locale şi creşteri rapide de niveluri şi debite cu posibile depăşiri ale **COTELOR DE APĂRARE**, mai ales pe unele râuri mici din centrul şi estul ţării şi din zonele de deal şi de munte.

Se menţine **AVERTIZAREA HIDROLOGICĂ** nr. 40 din 28.06.2018.

**DUNĂRE**

**Debitul la intrarea în ţară (secţiunea Baziaş) în intervalul 28.06 – 29.06.2018 a fost staţionar, având valoarea de 4400 m3/s**, sub media multianuală a lunii iunie (6400 m3/s).

În aval de Porţile de Fier debitele au fost în scădere pe sectorul Gruia – Brăila și relativ staționare pe sectorul Galați – Tulcea.

**Debitul la intrarea în ţară (secţiunea Baziaş) va fi staţionar (4400 m3/s).**

În aval de Porţile de Fier debitele vor fi în scădere pe sectorul Gruia – Galaţi şi staţionare pe sectorul Isaccea – Tulcea.

**2.** **Situaţia meteorologică în intervalul 28.06.2018, ora 09.00 – 29.06.2018, ora 06.00**

**Administraţia Naţională de Meteorologie** (A.N.M.) a emis în data de 28.06.2018, la ora 14.00, o **ATENŢIONARE METEOROLOGICĂ - COD GALBEN**, conform căreia:

**- INFORMARE METEOROLOGICĂ:** ,,*În intervalul 28 iunie, ora 21 – 29 iunie ora 21, temporar va ploua în cea mai mare parte a țării și, mai ales în zonele deluroase și montane, cantitățile de apă vor depăși 15…20 l/mp și izolat 30...40 l/mp. Vor fi mai ales averse care pe arii restrânse vor avea și caracter torențial și vor fi însoțite de descărcări electrice și intensificări ale vântului. Izolat vor fi condiții de grindină.*”

**- COD GALBEN:** ,,*În intervalul 28 iunie, ora 21 – 29 iunie ora 21, în cea mai mare parte a Moldovei, local în estul și sud-estul Transilvaniei, Maramureș și în nordul Munteniei și al Olteniei vor fi perioade în care va ploua însemnat cantitativ. Prin acumulare sau în intervale scurte de timp se vor înregistra cantități de apă de 20...30 l/mp și pe arii restrânse 50…60 l/mp. Va continua să plouă în majoritatea regiunilor până sâmbătă (30 iunie), temporar însemnat cantitativ.”*

Această **ATENŢIONARE METEOROLOGICĂ** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă, astfel:

*- ALBA, ARAD, ARGEŞ, BACĂU, BIHOR, BISTRIŢA-NĂSĂUD, BOTOŞANI, BRAŞOV, BRĂILA, BUZĂU, CARAŞ-SEVERIN, CĂLARAŞI, CLUJ, CONSTANŢA, COVASNA, DÂMBOVIŢA, DOLJ, GALAŢI, GIURGIU, GORJ, HARGHITA, HUNEDOARA, IALOMIŢA, IAŞI, ILFOV, MARAMUREŞ, MEHEDINŢI, MUREŞ, NEAMŢ, OLT, PRAHOVA, SĂLAJ, SATU MARE, SIBIU, SUCEAVA, TELEORMAN, TIMIŞ, TULCEA, VASLUI, VÂLCEA, VRANCEA şi Municipiul BUCUREŞTI (42 de prefecturi) - INFORMARE;*

*- ARGEŞ, BACĂU, BISTRIŢA-NĂSĂUD, BOTOŞANI, BRAŞOV, BUZĂU, COVASNA, DÂMBOVIŢA, GORJ, HARGHITA, IAŞI, MARAMUREŞ, MEHEDINŢI, MUREŞ, NEAMŢ, PRAHOVA, SUCEAVA, VÂLCEA şi VRANCEA (19 prefecturi) - COD GALBEN.*

**ÎN ŢARĂ**

Vremea a fost, în general, instabilă, iar din punct de vedere termic, apropiată de normal în vestul și nord-vestul țării, în extremitatea sa estică și de sud-est și răcoroasă în restul teritoriului, rece chiar în mare parte din Oltenia, sud-vestul Transilvaniei și sudul Moldovei. Cerul a prezentat înnorări, temporar accentuate și a plouat, în toate regiunile. Ploile, sub formă de aversă, însoțite de descărcări electrice și intensificări de scurtă durată ale vântului, au avut și caracter torențial. Local, cantitățile de apă au depășit 20-25 l/mp, iar în sud și în est, pe spații mici 40-50 l/mp. Până la încheierea prezentului raport, prin cumulare sau în intervale scurte de timp s-au înregistrat până la 97 l/mp în Moldova (Todireni, jud. Botoșani), 60 l/mp în Dobrogea (Tuzla, jud. Constanța), 59 l/mp în Muntenia (Alexandria, jud. Teleorman), 45 l/mp în Oltenia (Bechet, jud. Dolj). Punctiform, în județele Bacău, Neamț și Iași, au fost consemnate căderi de grindină, iar în zona localităților Roman, Vaslui, Cotnari, Târgu Neamț și Rădăuți, vijelii. Temperaturile maxime, în marea lor majoritate mai mari decât cele din intervalul precedent, s-au încadrat între 19 grade la Petroșani, Boița, Voineasa și Sibiu și 29 de grade la Giurgiu, Galați, Vaslui și Ștefănești (jud. Iași). La ora 06, valorile termice erau cuprinse între 12 grade la Câmpulung și 23 de grade la Sulina.

***Observaţii:*** *începând de ieri, de la ora 06, au fost în vigoare 69 de mesaje privind fenomene meteorologice periculoase imediate, după cum urmează:*

*- 24 cod portocaliu: 17 emise de către SRPV Bacău, 4 de CNPM București pentru Muntenia, 2 de SRPV Cluj-Napoca și 1 de către SRPV Constanța;*

*- 45 cod galben: 11 emise de către SRPV Bacău, 9 de CNPM București pentru Muntenia, câte 8 de către SRPV Craiova și SRPV Timișoara, 5 de către SRPV Cluj-Napoca și 4 de SRPV Sibiu.*

**LA BUCUREŞTI**

Vremea a fost, în general, instabilă și răcoroasă pentru această dată. Cerul a fost variabil, cu înnorări temporar accentuate la începutul zilei și, din nou, spre seară și în primele ore ale nopții, când a plouat și s-au semnalat descărcări electrice. Ploile, sub formă de aversă, au avut caracter torențial. Până la încheierea prezentului raport, s-au acumulat până la 53 l/mp la Băneasa, 46 l/mp la Afumați și 15 l/mp la Filaret. Vântul a suflat slab și moderat. Temperatura maximă, mai ridicată decât în intervalul precedent, a fost de 25 de grade la Băneasa și de 26 de grade la Afumați și Filaret. La ora 06 se înregistrau 16 grade la Băneasa și 17 grade la Afumați și Filaret.

**3. Prognoza meteorologică în intervalul 29.06.2018, ora 09.00 – 30.06.2018, ora 09.00**

**ÎN ŢARĂ**

Vremea va fi instabilă și, în general, închisă. În cea mai mare parte a țării se vor semnala averse, descărcări electrice, intensificări de scurtă durată ale vântului și vor fi condiții de grindină. Îndeosebi în zonele deluroase, montane, în Moldova și în Transilvania, prin acumulare sau în intervale scurte de timp se vor înregistra cantități de apă de 20...30 l/mp și pe arii restrânse 50...60 l/mp. Temperaturile maxime se vor încadra între 21 și 28 de grade, iar cele minime vor fi cuprinse între 12 și 20 de grade, cu cele mai ridicate valori pe litoral.

**LA BUCUREŞTI**

Vremea va fi, în general, instabilă și închisă. Se vor semnala averse, însoțite de descărcări electrice și, posibil, intensificări de scurtă durată ale vântului. Temperatura maximă se va situa în jurul valorii de 25 de grade, iar cea minimă va fi de 14...16 grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2. Pe râurile interioare**

**Administraţia Bazinală de Apă Siret şi G.N.M. C.J. Bacău** informează despre producerea unei poluări accidentale a solului şi a apei pârâului Păcuriţa, în data de 28.06.2018, la ora 07.00, în zona localităţii Dofteana, judeţul Bacău, ca urmare a unei avarii la conducta de amestec ţiţei şi apă sărată de la grupul de sonde Păcuriţa, aparţinând OMV PETROM. Avarierea conductei a fost cauzată de viiturile produse de ploile torenţiale din ultima perioadă. S-au scurs circa 300 l apă sărată şi ţiţei (o mare parte în rigola unui drum forestier şi o cantitate mai mică în pârâul Păcuriţa). Echipa OMV Petrom a intervenit prin oprirea sondelor şi izolarea conductei fisurate. S-au amplasat baraje absorbante. Au fost prelevate, de către reprezentanţii S.G.A. Bacău, 4 probe de apă. S-au dispus măsuri de ecologizare a zonei afectate.

**2.3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate pentru data de 27.06.2018, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon). Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională şi europeană.

**G.N.M. C.J. Braşov** informează despre producerea unui incendiu, în data de 27.06.2018, la ora 19.05, la o hală de producţie încălţăminte, aparţinând TOSI SHOES & CO SRL, din localitatea Hărman, judeţul Braşov. Incendiul a fost stins de către I.S.U. Braşov, în aceeaşi zi, în jurul orei 19.50. Nu se cunoaşte cauza producerii incendiului.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 27.06.2018-28.06.2018 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

  **DIRECȚIA DE COMUNICARE**